Aktobe har vært et viktig industrisenter. Byen har hatt en betydelig metallindustri og under andre verdenskrig ble det bygget et ferrolegeringsanlegg for å smelte nikkel- og krom-malm fra Mugodzjar-fjellene. Mye av industrien ble flyttet til byen fra det daværende Sovjetunionen under den store fedrelandskrigen, dette bidro til den industrielle veksten i byen. I tillegg til utvinning av jern, nikkel og krom har det i Aktobe også blitt produsert næringsmidler, røntgenapparater og deler til anleggsmaskiner.